เมื่อวานมีน้ำสีน้ำตาลออกมาทางช่องคลอดแต่ไม่มีลิ่มเลือดออกมาไม่เยอะพอมาวันนี้มีน้ำสีน้ำตาลออกมาอีกครั้งแต่มีลิ่มเลือดออกมานิดหน่อยตอนแรกคิดว่าเป็นเลือดล้างหน้าแต่ประจำเดือนพึ่งหายไป(เป็นประจำเดือนช่วง16-20)เมื่อวันที่29มีเพศสัมพันธ์กันกับแฟนไม่ได้ป้องกันเลยคิดว่าท้องไปซื้อที่ตรวจมาตรวจแต่ขึ้น1ขีดไม่ได้ท้ออยากทราบว่าน้ำสีน้ำตาลกับลิ่มเลือดที่ออกมาคืออะไรค่ะ
สวัสดีค่ะ หากประจำเดือนเพิ่งมาในวันที่ 16-20 ม.ค.62 และในวันที่ 1-2 ก.พ. มีเลือดสีน้ำตาลและลิ่มเลือดออกมาดังกล่าว อาจเกิดจาก1. หากก่อนหน้านั้นได้มีเพศสัมพันธ์ ก็อาจเกิดจากมีภาวะแทรกซ้อนจากการตั้งครรภ์ เช่น แท้งคุกคาม แท้งไม่ครบ ท้องนอกมดลูก เป็นต้น แต่มักมีอาการปวดท้องน้อยร่วมด้วย ทั้งนี้ เลือดที่ออกในวันที่ 16-20 ม.ค. อาจไม่ใช่เลือดประจำเดือนก็ได้ อย่างไรก็ตาม หากได้ตรวจหาการตั้งครรภ์แล้ว พบขึ้นเพียง 1 ขีด ก็แสดงว่าไม่ได้เกิดการตั้งครรภ์ขึ้นค่ะ2. เลือดออกช่วงไข่ตก เนื่องจากอยู่ในช่วงกึ่งกลางของรอบเดือน พอดี แต่เลือดที่ออกจะมีปริมาณไม่มาก และมักออกเพียง 1 วัน3. การทำงานผลิตฮอร์โมนของรังไข่ผิดปกติ4. มีมดลูกอักเสบ แต่มักมีอาการปวดท้องน้อยและตกขาวที่ผิดปกติร่วมด้วย5. ความผิดปกติที่มดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งรังไข่ มะเร็งปากมดลูก เป็นต้น6. มีโรคในระบบอื่นๆ เช่น มีภาวะเกร็ดเลือดต่ำ มีภาวะไทรอยด์ฮอร์โมนผิดปกติ เป็นต้น7. จากการใช้ฮอร์โมนต่างๆ เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด ยาสตรี สมุนไพร อาหารเสริมต่างๆแนะนำให้สังเกตอาการไปก่อนค่ะ หากไม่ได้มีเลือดออกมาอีกในวันต่อๆไป ก็อาจเป็นเลือดออกช่วงไข่ตกได้ แต่หากเลือดออกนานเกิน 2 วัน ก็ไม่น่าใช่ ดังนั้น หากมีอาการเลือดออกกะปริดกะปรอยมาอีกเรื่อยๆ โดยที่ไม่ได้เกิดจากากรใช้ยาใดๆ หรือมีปวดท้องน้อย มีตกขาวที่ผิดปกติ ก็ควรไปพบสูติ-นรีแพทย์ค่ะสำหรับเลือดล้างหน้าเด็ก ปกติจะเกิดจากหลังวันที่มีการปฏิสนธิไปแล้ว 6-12 วัน ดังนั้น หากเพิ่งจะมีเพศสัมพันธ์ในวันที่ 29 ม.ค. เลือดที่ออกในวันที่ 1-2 ก.พ. ก็ไม่น่าใช่เลือดล้างหน้าเด็ก แต่หากได้มีเพศสัมพันธ์ก่อนหน้านั้นอีก ก็อาจมีโอกาสเป็นไปได้